stanford-oval/wikipedia huggingface dataset:
Knuthin nuolinotaatio
Esitys

Luonnollisten lukujen kertolasku voidaan esittää peräkkäisinä yhteenlaskuina:
Esimerkiksi,
Eksponentti  b voidaan esittää kertolaskuna:
Esimerkiksi,
Knuth esitti “kaksoisnuolet” osoittamaan iteroitua potenssiinkorotusta (tetraatiota):
Esimerkiksi,
Merkintätapaa luetaan oikealta vasemmalle:
Tämän mukaan,
Jo tällä päästään suhteellisen suuriin lukuihin, mutta Knuth jatkoi merkintätapaa pidemmälle. Hän määritteli “kolmoisnuoli” -operaattorin “kaksoisnuolten” iteroimiseksi edelleen (pentaatio):
jota seuraa nelinkertainen nuolitus:
ja niin edelleen. Pääsääntönä on, että  n-nuolioperaattori laajenee oikealtaluettavaksi ( n-1)-nuolioperaattoriksi.
Symboleilla,
Esimerkki:
3\uparrow \uparrow \uparrow 2=3\uparrow \uparrow 3=3^{3^{3}}=3^{27}={\mbox{7 625 597 484 987}}
{\begin{matrix}3\uparrow \uparrow \uparrow 3=3\uparrow \uparrow 3\uparrow \uparrow 3=3\uparrow \uparrow (3\uparrow 3\uparrow 3)=&\underbrace {3_{}\uparrow 3\uparrow \dots \uparrow 3} \\&3\uparrow 3\uparrow 3{\mbox{ kpl }}3{\mbox{:a}}\end{matrix}}{\begin{matrix}=&\underbrace {3_{}\uparrow 3\uparrow \dots \uparrow 3} \\&{\mbox{7 625 597 484 987 kpl }}3{\mbox{:a}}\end{matrix}}
Merkintätapaa  a\uparrow ^{n}b käytetään kuvaamaan  a\uparrow \uparrow \dots \uparrow b jossa on n nuolta.
Merkintätavan avulla voi tehokkaasti esittää nopeasti suurenevia funktioita, kuten Ackermannin funktiota tai Grahamin lukua.
Key Tower

Key Tower Clevelandissa.
Key Tower on toimistokäytössä oleva pilvenpiirtäjä Clevelandin kaupungissa Ohiossa, Yhdysvalloissa. Sen on suunnitellut argentiinalais-yhdysvaltalainen arkkitehti César Pelli ja se valmistui vuonna 1991. Pilvenpiirtäjä on 289 metrin korkeudellaan Clevelandin ja koko Ohion osavaltion korkein rakennus. Sen kerroslukumäärä on 57.
Aiheesta muualla

Wikimedia Commonsissa on kuvia tai muita tiedostoja aiheesta .
Structurae.de - Key Tower
Emporis.com - Key Tower
Knyhar

Knyhar (ukr. Книгар, suom. Kirjakauppias) oli kerran kuussa ilmestynyt kirjallisuuskritiikkiä ja bibliografian tutkimusalaa käsittelevä ukrainalainen aikakauskirja. Sen julkaisija oli kiovalainen kustannusliike Tšas. Se ilmestyi syyskuusta 1917 maaliskuuhun 1920 päätoimittajinaan Vasyl Koroliv-Staryi ja Mykola Zerov.
Lehteä ehti ilmestyä 31 numeroa. Julkaisussa oli laaja osuus kirjallisuuskatsauksille ja bibliografialle ja lisäksi artikkeleita kirjankustannustoiminnan eri puolista, esimerkiksi Vadym Modzalevskyin tutkielma kirjakauppa-alan kehityksestä Ukrainassa, Volodymyr Miakovskyn kirjoitus ukrainalaisten kirjojen venäläissensuurin historiasta, S. Kondran analyysi Ukrainan journalistisesta bibliografiasta, H. Hasenkon selostus Ukrainan kuvasta eurooppalaisessa lehdistössä ja A. Jarynovytšin (oik. Andri Nikovskyi) katsaus ukrainankielisestä lehdistöstä Pohjois-Amerikassa. Lehteä avustivat monet muutkin kriitikot ja kirjallisuushistorioitsijat, kuten Dmytro Dorošenko.
Katkuinen kuoleman tie

| Katkuinen kuoleman tie> The Way to Dusty Death |
| --- | --- |
 Alkuperäisen videotallenteen kansikuva
Ohjaaja:  Geoffrey Reeve
Käsikirjoittaja:  Paul Wheeler
Perustuu:  Alistair MacLeanin samannimiseen romaaniin
Tuottaja:  Romain Schroeder
Säveltäjä:  Gast Waltzing
Kuvaaja:  Eduard van der Enden
Pääosat:  Linda Hamilton Simon MacCorkindale Uwe Ochsenknecht
Valmistustiedot
Valmistusmaa:  Luxemburg Yhdysvallat
Tuotantoyhtiö:  Delux Productions
Ensi-ilta:  22. helmikuuta 1998 (Suomen TV-ensi-ilta)
Kesto:  113 min
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Katkuinen kuoleman tie (The Way to Dusty Death) on Alistair MacLeanin samannimiseen kirjaan perustuva televisioelokuva vuodelta 1996. Elokuvan on ohjannut Geoffrey Reeve ja käsikirjoittanut Paul Wheeler. Elokuvan ainoa tähtinäyttelijä oli Linda Hamilton.
Elokuva kertoo Coronado-nimisestä kilpa-tallista ja sen ympärillä tapahtuvasta vehkeilystä.
Rooleissa

| 0 | 1 | 2 |
| --- | --- | --- |
|  Linda Hamilton  | … |  Beth McAlpine, tallin omistaja   |
|  Simon MacCorkindale  | … |  Johnny Harlow, tallin tähtikuljettaja   |
|  Uwe Ochsenknecht  | … |  Gerhard Tracchia   |
|  Anthony Valentine  | … |  James McAlpine, tallin omistaja   |
|  Serena Scott Thomas  | … |  Alexis Dunetskaya   |
Kieli (täsmennyssivu)

Wikisanakirjassa on tähän liittyvä sananselitys: .
Kieli tarkoittaa seuraavia asioita:
kieli, ihmisten viestintämenetelmä, tyypillisesti luonnollinen kieli
synteettinen kieli
keinotekoinen kieli
kieli, ruumiinosa
formaali kieli, logiikassa ja tietojenkäsittelyteoriassa joukko äärellisiä merkkijonoja
tietokonekieli, tietokoneen toiminnan ohjaamiseen tms. käytetty kieli
ohjelmointikieli
kyselykieli
merkintäkieli
matemaattinen merkintä, kirjoitusjärjestelmä tai formaali kieli
matemaattinen merkintäkieli, kuten MathML
kieli, soittimen värähtelevä osa
kieli, lukon osa.
kengänkieli, kengän päällimmäinen osa, kengännauhan alla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kieli”, voi hakea sivunnimihaulla, laajalla sivunnimihaulla tai tekstihaulla.
Kew Jaliens

Kew Jaliens maajoukkuepaidassa
Kew Jaliens (s. 15. syyskuuta 1978 Rotterdam) on alankomaalainen jalkapalloilija, joka edustaa puolalaista Wisła Krakovaa. Pelipaikaltaan hän on puolustaja. Jaliens on valittu 23-henkiseen Alankomaiden maajoukkueeseen Saksan MM-kisoihin 2006.
Uratilastot

| Kausi | Seura | Maa | Kilpailu | Ottelut | Maalit |
| --- | --- | --- | --- | --- | --- |
| 1996/97 | Sparta |  Alankomaat | Eredivisie | 2 | 0 |
| 1997/98 | Sparta |  Alankomaat | Eredivisie | 32 | 3 |
| 1998/99 | Sparta |  Alankomaat | Eredivisie | 32 | 0 |
| 1999/00 | Sparta |  Alankomaat | Eredivisie | 2 | 1 |
|  | Willem II |  Alankomaat | Eredivisie | 22 | 0 |
| 2000/01 | Willem II |  Alankomaat | Eredivisie | 31 | 2 |
| 2001/02 | Willem II |  Alankomaat | Eredivisie | 29 | 0 |
| 2002/03 | Willem II |  Alankomaat | Eredivisie | 32 | 1 |
| 2003/04 | Willem II |  Alankomaat | Eredivisie | 33 | 1 |
| 2004/05 | AZ |  Alankomaat | Eredivisie | 22 | 1 |
| 2005/06 | AZ |  Alankomaat | Eredivisie | 30 | 0 |
|   |   |  | Total | 267 | 9  |
Ken Read

Ken Read vuonna 2006.
Kenneth John ”Ken” Read (s. 6. marraskuuta 1955 Ann Arbor, Michigan, Yhdysvallat) on kanadalainen uransa lopettanut alppihiihtäjä.
Read sijoittui syöksylaskussa viidenneksi Innsbruckin olympialaisissa 1976 ja 14:nneksi Schladmingin MM-kilpailuissa 1982. Hän oli syöksylaskun maailmancupin kokonaispisteissä toinen kaudella 1979–1980 sekä neljäs kausilla 1977–1978 ja 1978–1979. Hän voitti kaikkiaan viisi maailmancupin syöksylaskukilpailua, sijoittui kolme kertaa toiseksi ja kuusi kertaa kolmanneksi.
Maailmancupin osakilpailuvoitot

Lähde: FIS
| Päivä | Kilpailupaikka | Laji |
| --- | --- | --- |
| 7. joulukuuta 1975 |  Val d’Isère | syöksylasku |
| 11. helmikuuta 1978 |  Les Houches | syöksylasku |
| 10. joulukuuta 1978 |  Schladming | syöksylasku |
| 12. tammikuuta 1980 |  Kitzbühel | syöksylasku |
| 18. tammikuuta 1980 |  Wengen | syöksylasku |
Kent Manderville

| Kent Manderville> Henkilötiedot |
| --- | --- |
Syntynyt: 12. huhtikuuta 1971 (ikä 53) Edmonton, Alberta, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  94 kg
Pelaajaura
Pääsarjaura:  1992–2007
Seurat:  Toronto Maple Leafs (NHL) Edmonton Oilers (NHL) Hartford Whalers (NHL) Carolina Hurricanes (NHL) Philadelphia Flyers (NHL) Pittsburgh Penguins (NHL) Timrå IK (SEL) Blues (SML)
NHL-varaus:  24. varaus, 1989 Calgary Flames
Kent Stephen Manderville (s. 12. huhtikuuta 1971 Edmonton, Alberta, Kanada) on kanadalainen entinen jääkiekkoilija ja olympiamitalisti. Hän pelasi NHL:ssä yhteensä 646 ottelua ja teki niissä tehot 37+67=104. Jäähyminuutteja hän keräsi 348.
Ura

Manderville pelasi vuodet 1989–1991 Cornellin yliopistojoukkueessa. Hänet valittiin ECAC:n vuoden tulokkaaksi 1990. Ennen tätä Calgary Flames varasi hänet 24. pelaajana vuonna 1989 ja Manderville oli joukkueen ykkösvaraus. Manderville ei kuitenkaan ikinä pelannut Flamesissa, vaan hänet kaupattiin helmikuussa 1992 suuressa kaupassa Doug Gilmourin, Jamie Macounin, Rick Wamsleyn ja Ric Nattressin kanssa Toronto Maple Leafsiin vaihdossa Gary Leemaniin, Aleksandr Godinjukiin, Jeff Reeseen, Michel Petitiin ja Craig Berubeen. Hän pelasi loppukauden aikana 15 NHL-ottelua. Ennen Maple Leafsia Manderville pelasi Kanadan maajoukkueessa. Hän edusti samana kautena Kanadaa myös Albertvillen olympiakisoissa, joista tuli hopeaa. Manderville kaupattiin Edmonton Oilersiin vaihdossa Peter Whiteen ja vuoden 1996 neljännen kierroksen varausvuoroon joulukuussa 1995. Manderville siirtyi marraskuussa 1996 vapaana agenttina Hartford Whalersiin.
Maple Leafsissa, Oilersissa ja Whalersissä Manderville pelasi osan kausistaan myös farmin puolella, mutta hän vakiinnutti paikkansa NHL:ssä kaudella 1997–1998 Mandervillen pelatessa Carolina Hurricanesissa. Hartford Whalers vaihtoi nimensä Carolina Hurricanesiksi ja muutti Raleighiin. Manderville pelasi Hurricanesissa maaliskuuhun 2000 asti, kunnes hänet kaupattiin Philadelphia Flyersiin vaihdossa Sandy McCarthyyn. Kausi 2001–2002 jäi Mandervillellä vain 38 ottelun mittaiseksi, kun hän loukkasi nilkkansa 27. lokakuuta 2001 pelatussa ottelussa Montréal Canadiensia vastaan. Maaliskuussa 2002 hänet kaupattiin Pittsburgh Penguinsiin vaihdossa Billy Tibbettsiin.
Manderville siirtyi kaudeksi 2003–2004 Eurooppaan ja Ruotsin Elitserien-joukkue Timrå IK:n riveihin vapaana agenttina marraskuussa 2003. Hän viihtyi Timråssa kolme kautta ja oli kaudella 2005–2006 Elitserienin paras aloittaja 59,7 prosentillaan. Manderville siirtyi kaudeksi 2006–2007 jääkiekon SM-liigan Espoo Bluesiin, mutta liittyi joukkueeseen vasta lokakuussa 2006 perhesyistä. Hän teki runkosarjassa 45 ottelussa tehot 19+17=36. Manderville pelasi lähinnä joukkueen ykkösketjussa maanmiehensä, pistepörssivoittaja Martin Kariyan sekä tšekkiläisen Ladislav Kohnin kanssa. Jatkoaika.comin toimitus valitsi Mandervillen runkosarjan parhaaksi alivoimapelaajaksi sekä puolustavaksi hyökkääjäksi.
Mandervillen ura päättyi kauteen 2006–07.
Ura > Maajoukkue

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Hopeaa | Albertville 1992 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Suomi 1990 | jääkiekko |  |
|  Kultaa | Saskatchewan 1991 | jääkiekko |  |
Manderville pelasi talviolympialaisten 1992 lisäksi myös alle 20-vuotiaiden MM-kilpailuissa vuosina 1990 ja 1991. Hän voitti molemmista kultaa.
Uran jälkeen

Uransa jälkeen Manderville alkoi lukemaan lakia. Hän analysoi myös kauden 2007–2008 Ottawa Senatorsin pelejä CHRO-TV:ssä.
Karprint

| Karprint Oy |
| --- | --- |
Perustettu:  1962
Perustaja:  Eero Ahola
Toimitusjohtaja:  Juha Ahola
Puheenjohtaja:  Eero Ahola
Kotipaikka:  Vihti
Toimiala:  graafinen teollisuus
Tuotteet:  aikakaus- ja sanomalehdet
Liikevaihto:  3,7 milj. € (2013)
Henkilöstö:  55 (2012)
Omistaja:  Aholan perhe
Infobox OKVirheellinen NIMI-arvo: 
Karprint Oy on Vihdin Huhmarissa toimiva aikakauslehtien kustantaja sekä kirjapaino. Se julkaisee erikoisaikakauslehtiä Antiikki ja taide, Ase & Erä, Ekoelo, Hevosmaailma, Kiinteistö & energia, Kissafani, Luontaisterveys, Meidän Koira, SenioriTerveys, Sielunpeili ja Talomestari.
Vuoden 2021 helmikuuhun asti Karprint julkaisi myös paikallis- ja kaupunkilehtiä Kallio-lehti, Karkkilan Tienoo, Lopen Lehti, Luoteis-Uusimaa, Munkin Seutu ja Rööperin Lehti, kunnes ne siirtyivät Keskisuomalainen Oyj:n tytäryhtiölle Etelä-Suomen Medialle.
Historiaa

Karprintin alku juontaa juurensa vuoteen 1962, jolloin toimittajat Eero Ahola ja Orvo Mäkelä perustivat paikallislehden Karkkilan Tienoo.  Seuraavana vuonna 1963 Eero Ahola perusti Karkkilan Kirjapainon, joka 1976 alkaen on toiminut nimellä Karprint.
Karprintin aiempia lehtiä ovat olleet Asu oikein, Bodaus, Energia ja ympäristö, Funsport, Henkimaailma, Ikiliikkuja, IkäPlus, Ilmiöt ja henkimaailma, Jymy, Kasvatus ja koti, Kiinteistötyö, Ladyfit, Lue!, LännenLokari, Musa.fi, Pienkiinteistösanomat, Ravintolisät ja lisäravinteet,  Rikoscocktail, Roiskeläppä, Sisustusvinkki, Suomi+, Tarua vai totta, Teletieto, Terve elämä, Terveyden Kuvalehti, TT Tekniikka ja ympäristö, Uusi autokuvalehti, Venemestari, Vihersisustus ja VS-Itäkunnat.
Työsuojeluongelmat

Tammikuussa 2015 Karprint tuomittiin työsuojelurikoksesta 40 000 euron yhteisösakkoon ja sen kaksi johtaja-omistajaa Eero ja Juha Ahola neljän ja kolmen kuukauden ehdolliseen vankeuteen. Lisäksi yritys määrättiin maksamaan 13 työntekijälle yhteensä lähes 70 000 euron korvaukset vuosia jatkuneista homevauriohaitoista. Oikeus katsoi, että työnantajan edustajat ovat menetelleet tahallisesti ja suhtautuneet piittaamattomasti useisiin erilaisiin työturvallisuusvelvoitteisiin sekä useille työntekijöille aiheutuneisiin henkilövahinkoihin pitkällä aikavälillä.
Aiheesta muualla

Orvo Mäkelän muistokirjoitus Helsingin Sanomissa
Kirjalito

Egmont Kustannus / Kirjalito Oy Ab on Egmont-konsernin omistama julkaisutalo. Se  julkaisee muun muassa lasten ja nuorten katselu- ja satukirjoja, äänisatuja, väritys- ja puuhakirjoja, tietokirjallisuutta, pelejä, kiiltokuvia ja muita puuhatuotteita. Suurin osa julkaisuista on käännöskirjallisuutta. Yhtiön kotipaikka on Helsinki.
Suomen Egmontiin kuuluu Kirjaliton lisäksi Tampereella lähinnä lehtiä ja sarjakuvia julkaiseva Egmont Kustannus.
Katve

| Katve |
| --- | --- |
Ohjaaja:  Matti Ijäs
Käsikirjoittaja:  Iiro Güttner
Tuottaja:  Asta Parikka
Säveltäjä:  Jarmo Savolainen
Kuvaaja:  Pauli Bessonoff
Leikkaaja:  Jorma Höri
Pääosat:  Ylermi Rajamaa Antti Lang Lauri Tilkanen
Valmistustiedot
Valmistusmaa:   Suomi
Tuotantoyhtiö:  Yleisradio
Ensi-ilta:  10. joulukuuta 2007 Yle TV1
Kesto:  70 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Katve on Matti Ijäksen ohjaama televisioelokuva vuodelta 2007.
Elokuvassa ystävykset Lare, Pietro ja Rami ovat lähdössä interrail-matkalle, mutta eivät pääse lähimetsää kauemmaksi. He näkevät sattumalta 7-vuotiaan pojan kidnappauksen ja törmäävät viemärissä poliisia pakenevaan mieheen.
Knödelin luku

Knödelin luku positiiviselle kokonaisluvulle n on yhdistetty luku m siten, että kaikille i < m jotka ovat m:n kanssa suhteellisia alkulukuja pätee  i^{m-n}\equiv 1{\pmod {m}}. Kaikkien sellaisten lukujen m joukkoa jollekin positiiviselle kokonaisluvulle n kutsutaan Knödelin luvuiksi Kn.
Joukko K1 on Carmichaelin luvut ja K3 on D-luvut.
Makowski todisti 60-luvulla, että lukuja Kn on äärettömmästi kaikilla  n\geq 2, ja tapaus K1 eli että on äärettömästi Carmichaelin lukuja todistettiin vuonna 1994.
Esimerkkejä

| n | Kn | Kn |
| --- | --- | --- |
| 1 | {561, 1105, 1729, 2465, 2821, 6601, 8911, 10 585, 15 841, 29 341, ... } | A002997 OEIS-tietokannassa |
| 2 | {4, 6, 8, 10, 12, 14, 22, 24, 26, 30, 34, 38, 46, 56, 58, 62, ...} | A050990 OEIS-tietokannassa |
| 3 | {9, 15, 21, 33, 39, 51, 57, 63, 69, 87, 93, 111, 123, 129, 141, ...} | A033553 OEIS-tietokannassa |
| 4 | {6, 8, 12, 16, 20, 24, 28, 40, 44, 48, 52, 60, 68, 76, 80, 92, ...} | A050992 OEIS-tietokannassa |
| 5 | {25, 65, 85, 145, 165, 185, 205, 265, 305, 365, 445, 485, 505, ...} | A050993 OEIS-tietokannassa |
| 6 | {8, 10, 12, 18, 24, 30, 36, 42, 66, 72, 78, 84, 90, ...} | A208154 OEIS-tietokannassa |
| 7 | {9, 15, 49, 91, 133, 217, 259, 301, 427, 469, 511, 553, 679, ...} | A208155 OEIS-tietokannassa |
Karo Kuussaari

| Karo Kuussaari> Henkilötiedot |
| --- | --- |
Syntynyt: 5. toukokuuta 1972 (ikä 52)
Salibandyn pelaaja
Pelipaikka:  Valmentaja
Seura:  Oulun Floorball Club
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 1998–2000 | RuRu | 24 (1+3=4) | 24 (1+3=4) |
 Seurajoukkueuran tilastot kattavat vain kansalliset sarjat.
Karo Kuussaari (s. 5. toukokuuta 1972) on suomalainen salibandyvalmentaja. Hän suoritti salibandyn huippuvalmentajan HVT-tutkinnon vuonna 2007. Tällä hetkellä hän toimii Ouluseutu Urheiluakatemiassa lajivalmentajana ja Oulun Luistinseuran (OLS) naisten liigajoukkueen päävalmentajana, jona hän on toiminut vuodesta 2008 lähtien. Meneillään oleva kausimilloin? on kuudes joukkueen päävalmentajana. Kuussaari on toiminut neljä vuotta naisten salibandymaajoukkueen päävalmentajana vuosina 2010–2013. Hän oli maajoukkueen päävalmentaja kaksissa MM-kilpailuissa, St. Gallenissa Sveitsissä 2011 ja Ostravassa Tšekissä 2013, joista molemmista tuloksena oli MM-hopea.
Aikaisemmin urallaan hän on valmentanut Hämeenlinnan Trackersia kausilla 2002–2007. Kuussaaren aikana joukkue nousi II divisioonasta miesten salibandyliigaan ja viimeisellä viidennellä valmennuskaudellaan Kuussaari johdatti joukkueen liigassa neljännelle sijalle, mikä oli edesmenneen FT Trackersin paras liigasijoitus. Vuoden 2007 syksyllä hän muutti Ouluun ja otti vastuulleen Oulun Luistinseuran miesten liigajoukkueen päävalmentajan tehtävät. Vuonna 2008 hänet valittiin lisäksi seuran naisten edustusjoukkueen päävalmentajaksi.
Kaudella 2009–2010 Kuussaari liittyi harvalukuisten valmentajien joukkoon, jotka ovat samanaikaisesti valmentaneet sekä miesten että naisten pääsarjajoukkuetta päävalmentajana. Lisäksi keväällä 2010 Kuussaaresta tuli kenties ainoa valmentaja, joka on koskaan toiminut yhtä aikaa sekä kahden pääsarjajoukkueen että maajoukkueen päävalmentajana. Helmikuussa 2012 Kuussaaresta tuli Salibandyliiton Pohjois-Suomen aluevastaava. Hän joutui luopumaan tehtävästä syyskuussa 2012, kun Oulun kaupunki vakinaisti kaikki Urheiluakatemian valmentajat. Karo Kuussaari on golfvalmentaja Hannu Kuussaaren poika.
Naisten maajoukkue

Kuussaari aloitti naisten maajoukkueen päävalmentajana 1. tammikuuta 2010, toimien tehtävässä 2013 vuoden MM-kisohin asti. Sopimus oli vuoden 2011 maailmanmestaruuskilpailuihin asti sisältäen option kahdesta lisävuodesta. Kuussaari valittiin tehtävään tammikuussa 2010. MM-kilpailuissa 4-11. joulukuuta 2011 Sveitsin St. Gallenissa Suomi sijoittui MM-hopealle Kuussaaren johdolla. Myös sopimuksen toinen kaksivuotiskausi päättyi MM-hopeaan, kun Suomi sijoittui toiseksi 7-15. joulukuuta 2013 Tšekin Brnossa ja Ostravassa käydyissä MM-kisoissa.
Urheilu-ura

Nuoruusvuosinaan Karo Kuussaari oli lahjakas golfpelaaja. Vuosina 1989 ja 1990 hän oli voittamassa junioreiden SM-pronssia Aulangon Golfklubin (AGK) riveissä sekä vuonna 1991 SM-joukkuekultaa Tawast Golfin (TAWG) riveissä. Marraskuussa 1991 hän edusti Suomea golfin seurajoukkueiden EM-kilpailuissa Espanjan La Quintassa. Karo Kuussaaren isä Hannu Kuussaari oli 70-luvulla maan parhaita golfin pelaajia, voittaen useita SM-tason mitaleita. Nykyisin Hannu Kuussaari on PGA GolfPro, toimien Hämeenlinnassa Tawast Golfin golfprona. Karo Kuussaari on salibandyn lisäksi harrastanut nuorena jääkiekkoa, lentopalloa, pesäpalloa ja yleisurheilua.[lähde? ]
Salibandy

Karo Kuussaari aloitti salibandyn parissa vuonna 1991. Pelaajana hän edusti vuosina 1991–2003 seuroja SC Linnanbandy, RuRu, RuRu II ja Härmä.
Valmentajana hän on toiminut vuodesta 1995 lähtien. Vuosina 1995–2011 hän on valmentanut SC Linnanbandyä (1995–1997), RuRu II:a (1997–1999), Härmää (2001–2003), FT Trackersiä (2002–2007), OLSin Miehiä (2007–2011), OLSin Naisia (2008–>), OLS tyttöjen SM-joukkuetta (2009–2011, 2013-2014) sekä naisten maajoukkuetta 2010-2013.
Salibandytuomarina hän on toiminut vuodesta 1996 lähtien. Yhteensä Karo Kuussaari on ollut mukana pelaajana, valmentajana ja tuomarina vuosina 1991–2013 välillä yli 3 000 salibandyottelussa.[lähde? ]
Historia

Karo Kuussaari on ollut nostamassa joukkuettaan pelaajana ja valmentajana salibandyliigaan neljä kertaa: pelaajana RuRu:ssa keväällä 1997, valmentajana FT Trackersissä 2005, OLS:n miehissä 2009 ja OLS:n naisissa 2009. Mitalin hän on saavuttanut OLS naisten SM-pronssi 2013, OLS tyttöjen SM-hopea 2010 ja pronssi 2012, naisten maajoukkueen MM-hopea 2011 ja 2013.
2002-2003 FT Trackers sijoitus 1. II-Div (Nousu I-Div)
2003-2004 FT Trackers sijoitus 2. I-Div (Karsinnoissa NST parempi voitoin 2-3)
2004-2005 FT Trackers sijoitus 1. I-Div (Karsinnoissa voitto Loviisan Tor:sta 3-1 ja nousu salibandyliigaan)
2005-2006 FT Trackers sijoitus 5. Salibandyliiga (Pudotuspeleissä Gunners parempi voitoin 1-3)
2006-2007 FT Trackers sijoitus 4. Salibandyliiga (Pudotuspeleissä 3-2 voitto Josbasta, 0-3 häviö Ssv:lle ja pronssiottelussa 2-6 häviö Erä:lle)
2007-2008 OLS Miehet sijoitus 12. Salibandyliiga (Karsinnoissa putoamien I-Div FBT Porille 2-3)
2008-2009 OLS Miehet sijoitus  1. I-DIv (Karsinnoissa voitto Mteamista voitoin 3-0 ja nousu salibandyliigaan)
2008-2009 OLS Naiset sijoitus  1. I-Div (Karsinnoissa voitto Spv:stä voitoin 2-0 ja nousu salibandyliigaan)
2009-2010 OLS Miehet sijoitus 13. Salibandyliiga (Karsinnoissa putoaminen I-Div Loviisan Tor:lle 1-3)
2009-2010 OLS Naiset sijoitus  5. Salibandyliiga (Pudotuspeleissä Tiikerit parempi voitoin 1-3)
2010-2011 OLS Miehet sijoitus  2. I-Div (Karsinnoissa FBT Pori parempi voitoin 1-3)
2010-2011 OLS Naiset sijoitus  4. Salibandyliiga (Pudotuspeleissä 3-2 voitto Erä:stä, 1-3 häviö Classikille ja pronssiottelussa 4-6 häviö Tiikereille)
2010-2011 Naisten Maajoukkue   2. MM Kisat St. Gallen Sveitsi (Finaalissa Ruotsi parempi maalein 2-4)
2011-2012 OLS Naiset sijoitus  5. Salibandyliiga (Pudotuspeleissä Tiikerit parempi voitoin 1-3)
2012-2013 OLS Naiset sijoitus  3. Salibandyliiga (Pudotuspeleissä 3-0 voitto Happeesta, 1-3 tappio SB Prolle ja pronssiottelussa 5-4 voitto Tiikereistä)
2012-2013 Naisten Maajoukkue   2. MM Kisat Brno / Ostrava Tšekki (Finaalissa Ruotsi parempi maalein 1-5)
2013-2014 OLS Naiset sijoitus
Harrastukset

Vapaa-aikanaan Kuussaari pelaa lapsuudenystäviensä kanssa golfia.[lähde? ] Hämeenlinnassa järjestetään joka heinäkuu hänen oma golfkilpailunsa, joka kantaa nimeä KOOMA OPEN.
Koiláda

Koiláda (kreik. Κοιλάδα; transl. myös Kiláda) voi viitata seuraaviin paikkoihin Kreikassa:
Koiláda, kylä ja Lárisan kunnan kunnallisyksikkö Lárisan alueyksikössä Thessalian alueella
Koiláda, kylä Ermionídan kunnassa Argoliin alueyksikössä Peloponnesoksen alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koiláda”, voi hakea sivunnimihaulla, laajalla sivunnimihaulla tai tekstihaulla.
Kompassimeduusa

| Kompassimeduusa |
| --- | --- |
 Chrysaora hysoscella Genovan akvaariossa
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Meduusat Scyphozoa
Lahko::  Kiekkomeduusat Semaeostomeae
Heimo::  Loistomeduusat Pelagiidae
Suku::  Chrysaora
Laji::  hysoscella
Kaksiosainen nimi
 Chrysaora hysoscella  (Linnaeus, 1767) 
Synonyymit
 Medusa hysoscella 
Katso myös
   Kompassimeduusa Wikispeciesissä   Kompassimeduusa Commonsissa 
Infobox OKNimi-testi OK: 
Kompassimeduusa (Chrysaora hysoscella) on meduusalaji, jota esiintyy luoteisella Atlantilla ja Välimeressä. Se on yleinen esimerkiksi Britteinsaarten ympäristössä. Uimakello voi kasvaa 30-senttiseksi halkaisijaltaan.
Rannalle ajautunut meduusa
Aiheesta muualla

EU-nomen, Pan-european species directories infratstructure: Chrysaora hysoscella
Marine Life Information Network[vanhentunut linkki]
Marine Species Identification Portal (Arkistoitu – Internet Archive)
Marine Species Identification Portal (Arkistoitu – Internet Archive)